ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 157.20 கோடியைக் கடந்தது
நாட்டில் கடந்த 24 மணி நேரத்தில் 39 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 157.20 கோடியைக்  கடந்தது. 1,68,75,217 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,51,740 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,52,37,461 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 94.27 சதவீதமாக உள்ளது. கடந்த 24 மணி நேரத்தில் 2,58,089 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 16,56,341 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 4.43 சதவீதமாக உள்ளது.
கடந்த 24 மணி நேரத்தில் 13,13,444 கொவிட் பரிசோதனைகள் செய்யப்பட்டன. இதுவரை சுமார் 70.37 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 14.41 சதவீதமாக உள்ளது. தினசரித் தொற்று விகிதம் 19.65 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790406
நுகர்வோர் நலன், உணவு மற்றும் பொது விநியோகம் அமைச்சகம்
சிறுதானியங்களின் பெருமையை மீண்டும் கொண்டுவருவது உணவு, ஊட்டச்சத்து, பொருளாதாரம் ஆகிய 3 துறைகளில் நாட்டை தற்சார்புடையதாக மாற்றும்: திரு பியூஷ் கோயல்
சிறுதானியங்கள் குறித்த முக்கியத்துவம் யோகா போல இந்தியாவின் வேர்களை மீண்டும் கொண்டு வரப்போவதாக உள்ளது என்று மத்திய நுகர்வோர் நலன், உணவு, பொது விநியோகம், ஜவுளி, தொழில் வர்த்தகத்துறை அமைச்சர் திரு பியூஷ் கோயல் கூறியுள்ளார்.
“சிறுதானியங்களின் பெருமையை மீண்டும் கொண்டுவருவது உணவு, ஊட்டச்சத்து, பொருளாதாரம் ஆகிய 3 துறைகளில் நாட்டை தற்சார்புடையதாக மாற்றும்” என்று திரு பியூஷ் கோயல் கூறினார்.
வேளாண்துறையில் மத்திய பட்ஜெட் 2022-ன் ஆக்கப்பூர்வமான தாக்கம் என்பது குறித்த இணையவழி கருத்தரங்கில் பிரதமரின் உரையைத் தொடர்ந்து ‘திறன்மிக்க வேளாண்மை : சிறுதானியங்களின் பெருமையை மீண்டும் கொண்டுவரும் ; சமையல் எண்ணெயில் தற்சார்பை நோக்கி முன்னேறுகிறோம்’ என்ற பொருளில் திரு கோயல் உரையாற்றினார்.
சிறுதானியங்களின் ஏற்றுமதி இந்தியாவை முன்னணி நாடாக மாற்ற 4 மந்திரங்களை அவர் வழங்கினார். “1) மாறுபட்ட சாகுபடிக்கு கர்நாடகாவின் வெற்றிகரமான பழங்கள் மாதிரியை மாநிலங்கள் சிறுதானியங்கள் விஷயத்தில் செயல்படுத்தலாம். 2) தரத்தை உறுதிசெய்ய நவீன தொழில்நுட்பங்கள் கிடைப்பதற்கு வேளாண்துறை சார்ந்த புதிய தொழில்களுடன் ஒத்துழைப்பை ஏற்படுத்தலாம். 3) குடும்பங்களில் சிறுதானியங்களின் ஆரோக்கியம் மற்றும் ஊட்டச்சத்து பயன்கள் தொடர்பான விழிப்புணர்வை உருவாக்க இயக்கங்களைத் தொடங்கலாம். 4) இந்தியாவின் முத்திரையிட்ட சிறுதானியங்களை ஊக்கப்படுத்த சர்வதேச தொடர்பை ஏற்படுத்தலாம்” என்று தமது உரையில் அவர் குறிப்பிட்டார்.
இந்த கருத்தரங்கில் பேசிய வேளாண் ஆராய்ச்சி மற்றும் கல்வித்துறை செயலாளர் டாக்டர் டி மொகபத்ரா, உலகம் முழுவதும் 718 லட்சம் ஹெக்டேரில் 863 லட்சம் சிறுதானியங்கள் உற்பத்தி செய்யப்படுவதாகவும், இதில் இந்தியாவில் 138 ஹெக்டேர் நிலப்பரப்பில் 173 லட்சம் டன் உற்பத்தி செய்யப்படுவதாகவும் கூறினார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1800780
ஐஃஎப்எஸ்சி ஆணையம்
சர்வதேச நிதிச் சேவை மையங்கள் ஆணையம் மற்றும் பருவநிலைக் கொள்கை முன்முயற்சி ஆகியவற்றுக்கு இடையே புரிந்துணர்வு ஒப்பந்தம் கையெழுத்து
சர்வதேச நிதிச் சேவை மையங்கள் ஆணையம்  மற்றும் பருவநிலைக் கொள்கை முன்முயற்சி - இந்தியா  ஆகியவை பரஸ்பர உதவி மற்றும் ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டுள்ளன.
இந்தியாவின் ஜி20 தலைமைத்துவம் "ஒரு பூமி, ஒரு குடும்பம், ஒரு எதிர்காலம்" என்ற கருப்பொருளுடன் தொடங்குகிறது. நிலையான மேம்பாடு என்பது ஜி20 பணிக்குழுக்களின் முக்கிய முன்னுரிமையாகும். பசுமையான மற்றும் நெகிழ்வுத் தன்மையுடைய பொருளாதாரங்களுக்கு நிலையான நிதியைத் திரட்டுவது மிகவும் முக்கியமானது. சர்வதேச சிறந்த நடைமுறைகளை அடிப்படையாகக் கொண்டு, குறிப்பாக இந்தியா மற்றும் வளரும் நாடுகளின் தேவைகளை மையமாகக் கொண்டு, உலகளாவிய நிலையான முதலீடுகளைத் திரட்டுவதை விரைவுபடுத்த ஐஎப்எஸ்சிஏ குறிப்பிடத்தக்க நடவடிக்கைகளை எடுத்துள்ளது. நிதி மற்றும் கொள்கையில் ஆழ்ந்த நிபுணத்துவத்துடன், உலகெங்கிலும் உள்ள மிக முக்கியமான பயன்பாட்டு நடைமுறைகளை மேம்படுத்தும் ஒரு பகுப்பாய்வு மற்றும் ஆலோசனை அமைப்பாக சிபிஐ உள்ளது. இதன் நோக்கம், பருவநிலை மாற்றத்தை எதிர்கொள்ளும்போது அரசுகளின் பொருளாதார வளர்ச்சிக்கு உதவுவதாகும். இந்தப் பின்னணியில்தான், ஐஎப்எஸ்சிஏ, சிபிஐ ஆகியவை நிதித் துறையில் நிலைத்தன்மையை உள்ளடக்கிய பரந்த அளவிலான புரிந்துணர்வு ஒப்பந்தத்தின் மூலம் ஒத்துழைக்கின்றன.
ஐஎஃப்எஸ்சிஏவின் நிர்வாக இயக்குநர் திரு பிரவீன் திரிவேதி, “ஐஎஃப்எஸ்சிஏ, இந்தியா மற்றும் பிற வளர்ந்து வரும் பொருளாதாரங்கள் தங்கள் நிகர பூஜ்ஜிய லட்சியங்களை பூர்த்தி செய்வதற்கும், நிலையான மேம்பாட்டு இலக்குகளை அடைவதற்கும் முக்கிய பங்கு வகிக்க விரும்புகிறது’’ என்றார்.
பருவநிலைக் கொள்கை முன்முயற்சியின் இந்திய இயக்குநர் டாக்டர் துருபா புர்காயஸ்தா, “2022 இல் சிபிஐ வெளியிட்ட பசுமை நிதியத்தின் நிலவரப்படி, கண்காணிக்கப்பட்ட மொத்த பருவநிலை முதலீடுகள் 2018 முதல் 2020 வரை ஆண்டுக்கு 40 முதல் 50 பில்லியன் டாலர் வரை இருக்கும். இதில் தோராயமாக 85% உள்நாட்டு ஆதாரங்கள் மூலம் கிடைத்தன. இந்தியாவின் பருவநிலை முதலீட்டுத் தேவையைப் பூர்த்தி செய்ய இது போதுமானதாக இல்லை. இந்தியாவில் வெற்றிகரமான குறைந்த கார்பன் மாற்றத்திற்கு அதிக சர்வதேச மூலதனம் தேவைப்படுகிறது. இந்தப் புரிந்துணர்வு ஒப்பந்தம், இந்தியாவில் நிலையான நிதி திரட்டலை ஆதரிப்பதை நோக்கமாகக் கொண்டுள்ளது’’ என்று கூறினார்.
பிரதமர் அலுவலகம்
ஷியாம்ஜி கிருஷ்ண வர்மாவின் ஜெயந்தியை முன்னிட்டு பிரதமர் அவருக்கு மரியாதை செலுத்தினார்
ஷியாம்ஜி கிருஷ்ண வர்மாவின் ஜெயந்தியை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தினார். ஷியாம்ஜி கிருஷ்ண வர்மாவின் மகத்துவம் குறித்துப் பேசிய பிரதமர் தனது உரையையும் பகிர்ந்து கொண்டார்.
பிரதமர் தனது சமூக வலைதளப் பக்கத்தில் இவ்வாறு தெரிவித்துள்ளார்;
"துணிச்சலான ஷியாம்ஜி கிருஷ்ண வர்மாவின் ஜெயந்தியை முன்னிட்டு அவருக்கு மரியாதை செலுத்துதாக தெரிவித்துள்ளார். மாபாரதியின் துணிச்சல்மிக்க மகனான இவர், இந்தியாவை விடுவிப்பதற்கும், நம் மக்களிடையே பெருமையை வளர்ப்பதற்கும் அவர்தம் வாழ்நாளை அர்ப்பணித்தார். ஷியாம்ஜி கிருஷ்ண வர்மாவின் மகத்துவம் குறித்து பேசிய எனது உரையையும் இங்கு பகிர்ந்துள்ளேன்."
நிதி அமைச்சகம்
கடலோர கப்பல் போக்குவரத்து பொதுத்துறை, தனியார் கூட்டு முயற்சியில் மேம்படுத்தப்படும்
2070 ஆம் ஆண்டுக்குள் கார்பன் உமிழ்வு அற்ற நிலையை ஏற்படுத்த தொழில்துறையில் பெரும் மாற்றத்தை உருவாக்குவதை நோக்கி இந்தியா முன்னேறி வருகிறது. பசுமை வளர்ச்சியை நோக்கமாக கொண்டு இந்த பட்ஜெட் தாக்கல் செய்யப்படுகிறது. நாடாளுமன்றத்தில் இன்று 2023-24ஆம் ஆண்டுக்கான மத்திய பட்ஜெட்டை தாக்கல் செய்த நிதி அமைச்சர் திருமதி நிர்மலா சீதாராமன் இதனை தெரிவித்தார்.
பசுமை வளர்ச்சிக்கு ஏற்றவகையில், பொதுத்துறை மற்றும் தனியார் துறை கூட்டு முயற்சியில், பயணிகள் மற்றும் சரக்கு களை ஏற்றி செல்லும் கப்பல் போக்குவரத்தை முன்னிலைப்படுத்த திட்டமிடப்பட்டுள்ளது. ஆற்றல் திறனுடன் குறைந்த செலவிலான போக்குவரத்து முறையாக, கடலோர கப்பல் போக்குவரத்து ஊக்குவிக்கப்படும் என்று நிதி அமைச்சர் தெரிவித்தார்.
பழைய வாகனங்கள் மற்றும் ஆம்புலன்ஸ்களை மாற்றுவதற்கு மாநிலங்களுக்கு ஆதரவாக மத்திய அரசு இருக்கும் என்று நிதியமைச்சர் குறிப்பிட்டார். மூலதனச் செலவினங்களுக்காக செலவழிக்கப்படும் ஐம்பதாண்டுக் கடனின் மாநிலத்தின் ஒரு பகுதியானது ஏழு நோக்கங்களில் ஒன்றாக பழைய அரசு வாகனங்களை அகற்றுவதற்காக இணைக்கப்பட்டுள்ளது. பழைய மாசுபடுத்தும் வாகனங்களை மாற்றுவது நமது பொருளாதாரத்தை பசுமையாக்குவதில் ஒரு முக்கிய பகுதியாகும் என்று திருமதி சீதாராமன் கூறினார். 2021-22-ம் ஆண்டு பட்ஜெட்டில் குறிப்பிடப்பட்டுள்ள வாகன ஸ்கிராப்பிங் கொள்கையை மேம்படுத்தும் வகையில், மத்திய அரசின் பழைய, காலாவதியான வாகனங்களை அகற்ற போதுமான நிதி ஒதுக்கப்பட்டுள்ளது.
பாதுகாப்பு அமைச்சகம்
ஏரோ இந்தியா கண்காட்சியில், 30 தயாரிப்புகளை காட்சிக்கு வைக்கிறது பாரத் எலக்ட்ரானிக்ஸ்
ஏரோ இந்தியா 2021 கண்காட்சியில், பாதுகாப்புத்துறையின் பொதுத்துறை நிறுவனமான பாரத் எலக்ட்ரானிக்ஸ் நிறுவனம் உள்நாட்டில் தயாரிக்கப்பட்ட நவீன பொருட்கள் மற்றும் கருவிகளை காட்சிக்கு வைக்கிறது.
ஏரோ இந்தியா 2021 விமான கண்காட்சி, பெங்களூரில் எலஹங்கா என்ற இடத்தில் உள்ள விமானப்படை தளத்தில் நாளை முதல் பிப்ரவரி 5ம் தேதி வரை நடைபெறுகிறது.
இதில் பாதுகாப்புத்துறையின் பொதுத்துறை நிறுவனமான பாரத் எலக்ட்ரானிக்ஸ் நிறுவனம், தற்சார்பு இந்தியாவின் ஒரு பகுதியாக உள்நாட்டில் தயாரிக்கப்பட்ட வான் மற்றும் விண்வெளி பயன்பாட்டுக்கான நவீன தயாரிப்புகள் மற்றும் கருவிகளை காட்சிக்கு வைக்கிறது.
அதிக செயல்திறன் மிக்க கம்ப்யூட்டர்கள் மற்றும் செயற்கை நுண்ணறிவுக் கருவிகள், நிலம் மற்றும் கடற்சார் பொருட்கள் மற்றும் கருவிகள், லேசர் அடிப்படையிலான தகவல்தொடர்பு சாதனங்கள் இந்த கண்காட்சியில் வைக்கப்படுகின்றன.
பாதுகாப்பு சாராத பன்முகத்தன்மை கொண்ட சாதனங்கள் மற்றும் வெளிப்புற காட்சி பொருட்கள் ஆகியவையும் கண்காட்சியில் இடம்பெறும்.
மேலும், ஆராய்ச்சி மற்றும் மேம்பாட்டு திறன்களை, புதிய தயாரிப்புகள் மற்றும் தொழில்நுட்பங்கள் மூலம் பாரத் எல்க்ட்ரானிக்ஸ் நிறுவனம் வெளிப்படுத்தவுள்ளது. வான்/விண்/செயற்கைகோள் பயன்பாட்டு பொருட்கள் , பாதுகாப்பு உடை, கையில் எடுத்து செல்லக் கூடிய சமிக்ஞை கருவி, வானிலும், தரையிலும் பயன்படுத்தும் அலைக்கற்றை இணைப்புக் கருவி, சோனார் கருவி என 30 பொருட்களை பாரத் எலக்ட்ரானிக்ஸ் நிறுவனம் காட்சிக்கு வைக்கிறது. தற்சார்பு இந்தியா முயற்சியின் ஒரு பகுதியாக இந்த பொருட்கள் மற்றும் கருவிகள் காட்சிக்கு வைக்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1694387(Visitor Counter : 188
பிரதமர் அலுவலகம்
ரூர்கேலாவில் ஆதி மஹோத்ஸவம் குறித்து பிரதமர் மோடி ட்விட்டரில் பதிவு
நமது பழங்குடியின சமூகங்களின் பாரம்பரியம் மற்றும் கலாச்சாரத்தில் இந்தியாவின் பெருமையை பிரதமர் திரு நரேந்திர மோடி சுட்டிக் காட்டியுள்ளார்.
சட்டமன்ற உறுப்பினர் பபானி சங்கர் போயின் ட்விட்டர் பதிவுக்குப் பதிலளித்த பிரதமர் மோடி, "ஒடிசாவின் ரூர்கேலாவில் நடக்கும் ஆதி மஹோத்சவ் பற்றிய ஒரு சுவாரஸ்யமான பதிவு. நமது பழங்குடி சமூகங்களின் பாரம்பரியம் மற்றும் கலாச்சாரம் குறித்து இந்தியா பெருமை கொள்கிறது" எனக் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 89.89 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 89.89  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.67 கோடிக்கும்  மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1760685
பொருளாதார விவகாரங்களுக்கான மத்திய அமைச்சரவைக் குழு
லக்னோவில் உள்ள ஸ்கூட்டர்ஸ் இந்தியா நிறுவனத்தின் வரவு, செலவு கணக்குப் படிவத்தை திருத்தியமைக்க மத்திய அமைச்சரவை ஒப்புதல் அளித்துள்ளது
லக்னோவில் உள்ள ஸ்கூட்டர்ஸ் இந்தியா நிறுவனத்தின்  வரவு, செலவு கணக்குப் படிவத்தைக் கீழ் காணும் முறையில் திருத்தியமைக்க பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
- அதிகரித்து வரும் இழப்புகளுக்கு ஈடாக எஸ்.ஐ.எல் நிறுவனத்தின் மத்திய அரசு வைத்துள்ள பங்கு மூலதனத்தில் ரூ.85.21 கோடி சமபங்கினைக் குறைத்தல். இந்தக் குறைப்பு 31.03.2013 நிலவரப்படி கணக்கில் எடுத்துக்கொள்ளப்படும்.
- எஸ் ஐ எல் நிறுவனத்திற்கு 2012-13 காலத்தில் திட்டமில்லா கடனாக ரூ.1.89 கோடி விடுவிக்கப்பட்ட தேதியிலிருந்து அதற்கான வட்டித்தொகையை நிறுத்தி வைப்பது, நிலுவையில் உள்ள கடன் தொகையான ரூ.1.89 கோடியை சமபங்காக மாற்றுவது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 85
நிதி அமைச்சகம்
வருமான வரித் துறையின் புதுப்பிக்கப்பட்ட இணையதளத்தை மத்திய நேரடி வரிகள் வாரியம் அறிமுகம் செய்துள்ளது
வரி செலுத்துவோரின் அனுபவத்தை மேம்படுத்தவும், புதிய தொழில்நுட்பத்தின் வேகத்திற்கு ஏற்பவும், வருமான வரித் துறை அதன் தேசிய இணையதளமான www.incometaxindia.gov.in என்ற தளத்தை மதிப்பு கூட்டப்பட்ட அம்சங்கள் மற்றும் புதிய வசதிகளுடன் புதுப்பித்துள்ளது. புதுப்பிக்கப்பட்ட இணையதளத்தை உதய்பூரில் வருமான வரி இயக்குநரகம்  ஏற்பாடு செய்திருந்த சிந்தனை அமர்வு நிகழ்ச்சியில் மத்திய நேரடி வரிகள் வாரியத்தின்  தலைவர் திரு நிதின் குப்தா அறிமுகம் செய்து தொடங்கி வைத்தார்.
இந்த வலைத்தளம் வரி மற்றும் வரி தொடர்பான பிற தகவல்களின் விரிவான களஞ்சியமாக செயல்படுகிறது. இது நேரடி வரிச் சட்டங்கள், தொடர்புடைய பிற சட்டங்கள், விதிகள், வருமான வரி சுற்றறிக்கைகள் மற்றும் அறிவிப்புகள் ஆகியவற்றை வழங்குகிறது.
புதுப்பிக்கப்பட்ட இணையதளம் மொபைல் போன்களிலும் எளிதில் செயல்படும் வகையில் மறுவடிவமைப்பு செய்யப்பட்டுள்ளது. புதிய அம்சங்கள் மற்றும் செயல்பாடுகளுடன் உள்ளடக்கத்திற்கான 'மெகா மெனு'வையும்  இந்த இணையதளம் கொண்டுள்ளது. புதுப்பிக்கப்பட்ட இணையதளம் வரி செலுத்துவோருக்கு மேம்பட்ட சேவைகளை வழங்குவதில் மற்றொரு முக்கிய முன்முயற்சியாகும்.
----
ANU/SM/PLM/DL
(Visitor Counter : 80
சிறப்பு சேவைகள் மற்றும் கட்டுரைகள்
பி.எஸ்.என்.எல் மொபைல் வேனிட்டி எண்களின் மின்-ஏலம்
பி.எஸ்.என்.எல் தமிழ்நாடு வட்டம் 10.04.2023 முதல் 19.04.2023 வரை வேனிட்டி மொபைல் எண்களை மின்-ஏலம் மூலம் விற்பனை செய்கிறது. ஆர்வமுள்ள வாடிக்கையாளர்கள் தங்கள் மொபைல் எண்களாக ஃபேன்சி எண்களைப் பெற www.eauction.bsnl.co.in என்ற இணையதளத்தை பார்வையிடலாம். ஃபேன்சி எண்களின் ஆன்லைன் ஏலத்திற்கு. ஏலம் எடுப்பதற்கான கடைசி தேதி 19.04.2023 ஆகும்.
மொபைல் எண் என்பது ஒருவரது எளிதான அடையாளம், இதன் மூலம் நாம் மற்றவர்களையும், மற்றவர்கள் நம்மையும் தொடர்பு கொள்ளலாம். ஒரு தொழிலதிபருக்கு மொபைல் எண் என்பது அவரது வாடிக்கையாளர்களுக்கு எளிதில் நினைவில் கொள்ளக்கூடிய ஃபேன்ஸி எண்ணாக இருக்க வேண்டும். சில நபர்களுக்கு ஃபேன்ஸி எண் வேண்டும் என்ற ஆசையும் இருக்கும்.குறிப்பாக, சிலருக்கு நம் பிறந்த தேதி, வருடம் அல்லது வாகன எண் அல்லது ஏதோ பிடித்த எண் தொலைபேசி எண்ணின் தொடக்கத்திலோ அல்லது முடிவிலோ உள்ள எண்களை வாங்கிப் பயன்படுத்துவதில் தனி ஆர்வம் இருக்கும். சிலர் அலுவலக பயன்பாட்டிற்கோ அல்லது குடும்ப உறுப்பினர்களுக்காக தொடர்ச்சியான எண்களை வாங்கி பயன்படுத்துகின்றனர். அனைவரின் ஃபேன்சி எண் தேவையை பூர்த்தி செய்வதற்காக, பிஎஸ்என்எல் பல்வேறு வகையான வேனிட்டி எண்களை வழங்குகிறது.
'வேனிட்டி எண்கள்' என்ற பெயரில் மின் ஏலத்தின் மூலம் கவர்ச்சிகரமான எண்களை பிஎஸ்என்எல் விற்பனை செய்து வருகிறது. எவரும் தங்களுக்கு விருப்பமான ஆடம்பரமான மொபைல் எண்ணைப் பெற மின் ஏலத்தில் பங்கேற்கலாம். போஸ்ட்பெய்ட் மற்றும் ப்ரீபெய்ட் வகைகளில் வேனிட்டி எண்கள் கிடைக்கின்றன. இப்போது, ஆன்லைனில் வேனிட்டி எண்ணைப் பெறுவது எப்படி என்று பார்ப்போம்.
- பி.எஸ்.என்.எல் நிறுவனத்தின் அதிகாரப்பூர்வ இணையதளத்திற்குச் செல்லவும் “eauction.bsnl.co.in”
- இந்த தளத்தில் உள்ள “Login/Register” என்பதைக் கிளிக் செய்யவும்
- உங்கள் தற்போதைய மொபைல் எண் மற்றும் மின்னஞ்சல் முகவரி குறிப்பிடவும். இப்போது உங்கள் உள்நுழைவு விவரங்கள் உங்கள் மின்னஞ்சல் முகவரிக்கு அனுப்பப்படும்.
- உள்நுழைவு விவரங்களை உள்ளிட்டு வெற்றிகரமாக உள்நுழைக.
- உங்கள் முன் காட்டப்படும் பிரீமியம் எண்களில் ஏதேனும் ஒன்றைத் தேர்வுசெய்யவும்.
- இப்போது “Continue to card” என்பதைக் கிளிக் செய்யவும். இதற்குப் பிறகு, பதிவுக் கட்டணத்தைச் செலுத்தவும் 
- அடுத்து நீங்கள் விரும்பிய எண்ணை ஏலத்தில் எடுப்பதற்காக குறைந்தபட்ச ஏலத் தொகையைக் குறிப்பிடவும்.
- ஒவ்வொரு ஃபேன்ஸி எண்ணுக்கும் 3 பயனாளர்கள் BSNL தேர்ந்தெடுக்கும். மீதமுள்ள பயனாளர்களுக்கு அவர்களின் பதிவுக் கட்டணம் 10 நாட்களுக்குள் அதே ஆன்லைன் மூலம் திரும்ப செலுத்தப்படும்
- .தேர்ந்தெடுக்கப்பட்ட மூன்று பயனாளர்கள் குறிப்பிட்ட ஏலத் தொகையின்படி H1, H2, H3 என வகைப்படுத்தப்படுவார்கள்.
- அதிக ஏலம் எடுப்பவருக்கு எண் ஒதுக்கப்படும். அவர் அதை எடுக்க விரும்பவில்லை என்றால், அடுத்தவருக்கு அந்த எண் ஒதுக்கப்படும்.
- மின் ஏலத்தில் நம்பரை வென்றவருக்கு அடுத்த சில நாட்களில் எண் வழங்கப்படும்.
தொலைதொடர்பு மற்றும் தகவல் தொழில்நுட்ப அமைச்சகம்
விண்வெளித் தகவல் தொடர்பு சேவைகளுக்கான ஸ்பெக்ட்ரம் ஒதுக்கீடு" குறித்த ட்ராயின் ஆலோசனைக் குறித்து கருத்து தெரிவிப்பதற்கான கடைசி தேதி நீட்டிப்பு
இந்திய தொலைத்தொடர்பு ஒழுங்குமுறை ஆணையம் 2023 ஏப்ரல் 06-ம் தேதியன்று “விண்வெளித் தகவல் தொடர்பு சேவைகளுக்கான அலைக்கற்றை ஒதுக்கீடு” குறித்த ஆலோசனைக் கட்டுரையை வெளியிட்டது. இது குறித்து எழுத்துப்பூர்வ கருத்துக்களைத் தெரிவிப்பதற்கான கடைசித் தேதி 2023 மே 04-ம் தேதி என்றும், எதிர் கருத்துகளைத் தெரிவிப்பதற்கான கடைசித் தேதி 2023 மே 18-ம் தேதி என்றும் நிர்ணயிக்கப்பட்டது.
இந்த கருத்துகளைத் தெரிவிப்பதற்கான கால அவகாசத்தை மேலும் நீட்டிக்குமாறு பல்வேறு தரப்பிலிருந்தும் வந்த கோரிக்கையைக் கருத்தில் கொண்டு, எழுத்துப்பூர்வ கருத்துகள் மற்றும் எதிர் கருத்துகளை சமர்ப்பிப்பதற்கான கடைசி தேதிகளை முறையே 2023 ஜூன் 01 மற்றும் 2023 ஜூன் 15 வரை நீட்டிக்க முடிவு செய்யப்பட்டுள்ளது.
கருத்துகள்/எதிர் கருத்துகள் ஸ்ரீ அகிலேஷ் குமார் திரிவேதி, ஆலோசகர் , TRAIக்கு அனுப்பப்படலாம், முன்னுரிமை மின்னணு வடிவத்தில் advmn@trai.gov.in. +91-11-23210481 என்ற தொலைபேசி எண்ணில் ஏதேனும் தெளிவு/தகவல்களுக்கு அவரைத் தொடர்புகொள்ளலாம்.
கருத்துகள்/எதிர் கருத்துகளைத் தெரிவிக்க ட்ராயின் ஆலோசகரான திரு.அகிலேஷ் குமார் திரிவேதியை advmn@trai.gov.in. என்ற மின்னஞ்சலிலோ, +91-11-23210481 என்ற தொலைபேசி எண்ணிலோ தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் ; https://pib.gov.in/PressReleasePage.aspx?PRID=1924710
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவை காய்ச்சல் நிலவரம்
கேரளா, ஹரியானா, மத்தியப் பிரதேசம், மகாராஷ்டிரா, சட்டீஸ்கர், உத்தராகண்ட், குஜராத், உத்தரபிரதேசம் மற்றும் பஞ்சாப் ஆகிய 9 மாநிலங்களில் கடந்த 28ம் தேதி வரை பண்ணைகளில் உள்ள பறவைகளுக்கு பறவைக் காய்ச்சல் உறுதி செய்யப்பட்டது. மத்தியப் பிரதேசம், ஹரியானா, மகாராஷ்டிரா, சட்டீஸ்கர், இமாச்சலப் பிரதேசம், குஜராத், உத்தரபிரதேசம், உத்தராகண்ட், டெல்லி, ராஜஸ்தான், ஜம்மு காஷ்மீர் மற்றும் பஞ்சாப் ஆகிய 12 மாநிலங்களில் காகம், வெளிநாட்டு பறவைகள், வனப் பறவைகளுக்கு தொற்று உறுதி செய்யப்பட்டது.
செயல் திட்டத்தின் படி பண்ணைகளில் அழிக்கப்பட்ட பறவைகள், முட்டைகளுக்காக விவசாயிகளுக்கு இழப்பீடு வழங்கப்படுகிறது. இதற்காக மத்திய அரசின் கால் நடை பராமரிப்புத்துறை 50: 50 என்ற அடிப்படையில் மாநிலங்கள் / யூனியன் பிரதேசங்களுக்கு இழப்பீடு வழங்கி வருகிறது.
அனைத்து மாநிலங்களும் பறவைக் காய்ச்சல் நிலவரத்தை தினந்தோறும் மத்திய அரசுக்கு தெரிவித்து வருகின்றன. அதன்படி தடுப்பு மற்றும் கட்டுப்பாட்டு நடவடிக்கைகள் மேற்கொள்ளப்படுகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692959
-----
(Visitor Counter : 59
பிரதமர் அலுவலகம்
குஜராத் முன்னாள் முதல்வர் திரு கேசுபாய் பட்டேல் மறைவிற்கு பிரதமர் இரங்கல்
குஜராத் முன்னாள் முதல்வர் திரு கேசுபாய் பட்டேலின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
ட்விட்டரில் அவர் வெளியிட்டுள்ள தொடர் செய்திகளில், "நமது அன்பிற்கும் மரியாதைக்கும் உரிய திரு கேசுபாய் பட்டேல் மறைந்துவிட்டார்... நான் ஆழ்ந்த வலியிலும் கவலையிலும் உள்ளேன். அவர், சமுதாயத்தின் அனைத்து தரப்பு மக்கள் மீதும் அக்கறை கொண்டிருந்த மாபெரும் தலைவர். அவர், குஜராத் மாநிலத்தின் வளர்ச்சிக்கும் ஒவ்வொரு குஜராத்திக்கும் அதிகாரம் அளிக்கவும் தமது வாழ்நாளையே தியாகம் செய்தவர்.
ஜன சங் மற்றும் பாரதிய ஜனதா கட்சியை வலுப்படுத்தும் நோக்கத்துடன் குஜராத் முழுவதும் திரு கேசுபாய் பயணம் மேற்கொண்டார். அவசரகால பிரகடனத்தையும் அவர் பொறுத்துக் கொண்டார். விவசாயிகளின் நலன் குறித்த விஷயங்கள் அவருக்கு மிக நெருக்கமாக இருந்தன. சட்டமன்ற உறுப்பினர், பாராளுமன்ற உறுப்பினர், அமைச்சர் அல்லது முதலமைச்சர் என எந்த பதவியில் இருந்தாலும், விவசாயிகள் சார்ந்த திட்டங்களைச் செயல்படுத்துவதில் உறுதியுடன் செயல்பட்டார்.
என்னைப் போன்ற ஏராளமான காரியகர்த்தாக்களுக்கு திரு கேசுபாய் வழிகாட்டியாக இருந்து எங்களை வழி நடத்தினார். அவரது அனுசரித்துச் செல்லும் குணத்தை எல்லோரும் விரும்பினர். அவரது இழப்பு ஈடு செய்ய இயலாதது. நாம் அனைவரும் இன்று துக்கம் அனுசரிக்கிறோம். அவரது குடும்பம் மற்றும் நண்பர்களை நான் நினைவு கூர்கிறேன். அவரது மகன் திரு பரத்திடம் பேசி அவருக்கு எனது இரங்கலைத் தெரிவித்துக் கொண்டேன். ஓம் சாந்தி", என்று பிரதமர் குறிப்பிட்டுள்ளார்.
(
பெட்ரோலியம் மற்றம் இயற்கை எரிவாயு அமைச்சகம்
ஆண்டு நிறைவு அறிக்கை: பெட்ரோலியம் மற்றும் இயற்கை எரிவாயு அமைச்சகம்
பெட்ரோலியம் மற்றும் இயற்கை எரிவாயு அமைச்சகத்தின் ஆண்டு நிறைவு அறிக்கையின் முக்கிய அம்சங்கள்:
• பிரதமரின் உஜ்வாலா திட்டம்: பிரதமரின் ஏழைகள் நல்வாழ்வுத் திட்டத்தின் கீழ் உஜ்வாலா திட்ட பயனாளிகளுக்கு டிசம்பர் 31-ஆம் தேதி வரை அதிகபட்சமாக மூன்று எரிவாயு சிலிண்டர்கள் இலவசமாக வழங்கப்படுகிறது. இந்தத் திட்டத்தின் கீழ் நவம்பர் 30ஆம் தேதிவரை 7.5 கோடிக்கும் அதிகமானோர் பயனடைந்துள்ளனர்.
• திறந்தவெளி நிலப்பரப்பு உரிமக் கொள்கை: இதற்கான ஏலத்தில் ஐந்தாம் சுற்றின் கீழ் 11 எண்ணெய் மற்றும் எரிவாயுத் தொகுதிகளுக்கான ஒப்பந்தங்கள் கடந்த அக்டோபர் மாதம் கையெழுத்தாகின.
• இந்தியன் கேஸ் எக்ஸ்சேஞ்ச் அமைப்பு: எரிவாயு வர்த்தக அமைப்பான இந்தியன் காஸ் எக்ஸ்சேஞ்ச் அமைப்பு, விநியோகம் அடிப்படையிலான இயற்கை எரிவாயு விநியோகத்திற்கான வர்த்தக அமைப்பாகும். முதலாவது எரிவாயு வர்த்தக அமைப்பு கடந்த ஜூன் மாதம் தொடங்கப்பட்டது.
• வாகன எரிபொருள் தொலை நோக்கு மற்றும் கொள்கை: சுத்தமான எரிபொருள் கிடைக்க வழி வகை செய்யும் இந்தக் கொள்கையின் படி வாகன எரிபொருளில் பிஎஸ்- VI தரம் ஏப்ரல் 1, 2020 முதல் அமல்படுத்தப்பட்டது.
• தேசிய எரிவாயுத் தொகுப்பு: தேசிய எரிவாயுத் தொகுப்பின் கீழ் 2020ஆம் ஆண்டில் மொத்தமாக 1544 கிலோமீட்டர் எரிவாயுக் குழாய் பாதை அமைக்கப்பட்டுள்ளது.
• சர்வதேச ஒத்துழைப்பு/ ஒப்பந்தங்கள்/ உடன்பாடுகள்:
எரிசக்திப் பாதுகாப்பை வலுப்படுத்தும் வகையில் ரஷ்யா மற்றும் அங்கோலா ஆகிய நாடுகளிலிருந்து குறிப்பிட்ட காலத்திற்கு கச்சா எண்ணெயை இறக்குமதி செய்யப்படுகிறது. பிரதமர் திரு. நரேந்திரமோடி முதன் முதலாக நான்காவது செரா வீக் இந்தியா எரிசக்தி மன்றத்தை கடந்த அக்டோபர் மாதம் தொடங்கி வைத்தார். கச்சா எண்ணெய் விலைச் சரிவை சாதகமாகப் பயன்படுத்திக் கொண்டு விசாகப்பட்டினம், மங்களூர் மற்றும் படூர் ஆகிய மூன்று கேந்திர பெட்ரோலிய இருப்புகளில் முழுக் கொள்ளளவை நிரப்பி, அதன் மூலம் ரூ.5000 கோடி சேமிக்கப்பட்டது.
• எத்தனால் கலந்த பெட்ரோல்: எத்தனால் விநியோக ஆண்டு 2019-20-இல் நவம்பர் 30-ஆம் தேதி வரை 172.43 கோடி லிட்டர் எத்தனால் கொள்முதல் செய்யப்பட்டுள்ளது.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1685110
புள்ளியியல் மற்றும் திட்ட அமலாக்கம் அமைச்சகம்
2017-18 முதல் 2019-20 திறன் மேம்பாட்டுத் திட்டத்துக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய பொருளாதார விவகாரத் துறை அமைச்சரவைக் கமிட்டி கூட்டத்தில், திறன் மேம்பாட்டுத் திட்டம் 2017-18 முதல் 2019-20 வரையிலான காலத்துக்கு நீடிப்பதற்கு ஒப்புதல் அளித்துள்ளது. இதற்கான செலவீடு மொத்தம் ரூ. 2,250 கோடியாகும்.
திறன் மேம்பாட்டுத் திட்டம் என்பது புள்ளியியல் மற்றும் திட்ட அமலாக்க அமைச்சகத்தின்  மத்திய திட்டமாகும். கொள்கை வகுக்கும் ஆட்சியாளர்களுக்கும் பொதுமக்களுக்கும் குறித்த நேரத்தில் நம்பகமான புள்ளிவிவரங்கள் உரிய வகையில் கிடைப்பதற்காக போதிய ஆள் பலம், கட்டமைப்பு மற்றும் தொழில்நுட்ப விரிவாக்கம் செய்வதுதான் இதன் ஒட்டுமொத்த குறிக்கோளாகும்.
நிதி அமைச்சகம்
எல்.ஐ.சி முகவர்கள் மற்றும் ஊழியர்களுக்கான நலத்திட்டங்களுக்கு நிதி அமைச்சகம் ஒப்புதல்
இந்திய ஆயுள் காப்பீட்டுக் கழக  முகவர்கள் மற்றும் ஊழியர்களின் நலனுக்காக பல்வேறு நலத்திட்டங்களுக்கு மத்திய நிதியமைச்சகம் இன்று ஒப்புதல் அளித்துள்ளது. எல்.ஐ.சி  ஒழுங்குமுறைகள், 2017 திருத்தங்கள், பணிக்கொடை வரம்பு அதிகரிப்பு மற்றும் சீரான குடும்ப ஓய்வூதிய விகிதம் ஆகியவற்றுடன் தொடர்புடையது.
எல்.ஐ.சி முகவர்கள் மற்றும் ஊழியர்களின் கீழ்க்காணும் நலத் திட்டங்களுக்கு ஒப்புதல் அளிக்கப்பட்டது.
• எல்.ஐ.சி முகவர்களுக்கான பணிக்கொடை வரம்பு ரூ.3 லட்சத்தில் இருந்து ரூ.5 லட்சமாக உயர்வு. இது எல்.ஐ.சி முகவர்களின் பணி நிலைமை மற்றும் நன்மைகளில் கணிசமான முன்னேற்றங்களைக் கொண்டுவரும்.
மீண்டும் நியமிக்கப்பட்ட முகவர்களை புதுப்பித்தல்
• கழிவுத்தொகைக்கு தகுதி பெறச் செய்தல், அதன் மூலம் அவர்களுக்கு அதிகரித்த நிதி ஸ்திரத்தன்மையை வழங்குதல். தற்போது, எல்.ஐ.சி முகவர்கள் பழைய முகைமையின் கீழ் முடிக்கப்பட்ட எந்தவொரு வணிகத்திற்கும் புதுப்பிப்பு கழிவுத்தொகைக்கு தகுதியற்றவர்கள்.
• முகவர்களுக்கான குறித்த கால காப்பீட்டுத் திட்டம் ரூ.3,000 முதல் ரூ.10,000 வரையில் இருந்து ரூ.25,000 முதல் ரூ.1,50,000
வரை நீட்டிக்கப்பட்டுள்ளது. டெர்ம் இன்சூரன்ஸின் இந்த அதிகரிப்பு மூலம் இறந்த முகவர்களின் குடும்பங்களுக்கு கணிசமாக பயனளிக்கும், மேலும் அவர்களுக்கு கணிசமான நலத்திட்ட நன்மைகளை வழங்கும்.
• எல்.ஐ.சி. ஊழியர்களின் குடும்பங்களின் நலனுக்காக 30% என்ற சீரான விகிதத்தில் குடும்ப ஓய்வூதியம்.
எல்.ஐ.சி.யின் வளர்ச்சி மற்றும் இந்தியாவில் காப்பீட்டு ஊடுருவலை ஆழப்படுத்துவதில் முக்கிய பங்கு வகிக்கும் 13 லட்சத்துக்கும் மேற்பட்ட முகவர்கள் மற்றும் 1 லட்சத்துக்கும் மேற்பட்ட நிரந்தர ஊழியர்கள் இந்த நலத்திட்டங்களால் பயனடைவார்கள்.
பழங்குடியினர் நலத்துறை அமைச்சகம்
குறைந்தபட்ச ஆதரவு விலைப் பட்டியலில், கூடுதலாக 14 வன உற்பத்தி சிறிய ரகப் பொருள்கள்: பழங்குடியினர் விவகாரங்கள் அமைச்சகம் அறிவிப்பு
கடந்த ஓர் ஆண்டாக முன்னெப்போதும் இல்லாத வகையில் பெருந்தொற்றினால் ஏற்பட்ட நெருக்கடியால் பல தரப்பு மக்களின் வாழ்வாதாரம் குறிப்பாக பழங்குடி மக்களின் அன்றாட வாழ்வு பெரும் பாதிப்புக்கு உள்ளானது. அத்தகைய தருணத்தில் வனப்பகுதியில் உற்பத்தி செய்யப்படும் சிறிய ரகப் பொருட்களை, குறைந்தபட்ச ஆதரவு விலை மூலமாக விற்பனை செய்யும் முறை அவர்களுக்கு மிகவும் பயனளித்தது. இதனைக் கருத்தில் கொண்டு கூடுதலாக 14 வன உற்பத்தி சிறிய ரகப் பொருட்களைக் குறைந்தபட்ச ஆதரவு விலைப்பட்டியலில் சேர்க்கும் வகையில் அதில் பழங்குடியினர் விவகாரங்கள் அமைச்சகம் திருத்தம் மேற்கொண்டுள்ளது.
வன உற்பத்தி சிறிய ரகப் பொருள்களுக்கான குறைந்தபட்ச ஆதரவு விலை மாற்றம் குறித்து கடந்த 2020-ஆம் ஆண்டு மே 26  மற்றும் மே 1-ஆம் தேதிகளில் வெளியிடப்பட்ட அறிவிக்கைகளுக்கு கூடுதலாக தற்போது மேலும் சில பொருட்களுக்கான பரிந்துரைகள் அறிவிக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693540